ŠKOLSKI PREVENTIVNI PROGRAM, šk.god. 2018./2019.

Voditelj /i ŠPP: Stručna suradnica OŠ Dežanovac socijalna pedagoginja Ivana Širac

**PROCJENA STANJA I POTREBA:**

Preventivni program potrebno je provoditi na univerzalnoj, selektivnoj i indiciranoj razini, ovisno o razvojnoj dobi i potrebama učenika.

Univerzalna prevencija provodi se kroz sadržaje zdravstvenog odgoja, građanskog odgoja, izvannastavne aktivnosti, projekte i suradnju s vladinim i nevladinim institucijama koje nude svoje programe za provođenje u školi. Preventivne aktivnosti usmjerene su na učenike matične i područnih škola te roditelje.

Rizični čimbenici na kojima je potrebno temeljiti preventivne aktivnosti u našoj školi su *(Hawkins, Lam, 1986; Hawkins, 1997a; Leffert, Benson, Roehlkepartain, 1997; Werner, Smith,1988, prema Howard, Dryden, 1999, Kranželić Tavra, 2002)*:

* socijalna deprivacija
* školski neuspjeh,
* nedostatna privrženost školi
* disciplinski problemi,
* nisko samopoštovanje,

Zaštitni čimbenici na kojima je potrebno jačati preventivnim aktivnostima su *(Hawkins, Lam, 1986; Hawkins, 1997a; Leffert, Benson, Roehlkepartain, 1997; Werner, Smith,1988, prema Howard, Dryden, 1999, Kranželić Tavra, 2002)*:

* dobre vještine rješavanja problema,
* prosocijalno ponašanje,
* vještine odolijevanja vršnjačkom pritisku,
* sposobnost slaganja s vršnjacima i odraslima,
* samostalnost, kompetentnost,
* školski i akademski uspjeh,
* prisutnost odrasle osobe kao mentora u školi,
* podržavajuće školsko okruženje.

**CILJEVI PROGRAMA**: Program je usmjeren na jačanje zaštitnih čimbenika za mentalno i fizičko zdravlje i proaktivne uloge u društvu kroz različite oblike univerzalne i indicirane prevencije. Usmjeren je i na smanjivanje čimbenika rizika u nastajanju nasilničkog ponašanja, te informiranje i osnaživanje roditelja kao važne karike u prevenciji ovisničkog ponašanja djece.

Glavni ciljevi školskog preventivnog programa jesu pozitivan i zdrav razvoj djece i mladih, prevencija rizičnih ponašanja djece i mladih – identifikacija i smanjenje specifičnih rizika povezanih s problemima ponašanja mladih, jačanje zaštitnih čimbenika koji osiguravaju zdravlje mladih ljudi i njihovu dobrobit kroz:

* promoviranje emocionalne i socijalne kompetencije,
* podupiranje pozitivnog razvoja,
* promoviranje važnosti mentalnog i fizičkog zdravlja
* poticanje općih i specifičnih znanja, kompetencija i vještina,
* poticanje samopoštovanja i samopouzdanja učenika,
* poticanje vještina uspješnog nošenja sa životnim situacijama,
* jačanje sustava podrške u obitelji, školi i zajednici.

**AKTIVNOSTI**: Predavanja, edukacije, iskustvene i kreativne radionice, inkluzivne aktivnosti – projekti suradnje, audio – vizualni materijali, demonstracije, savjetovanja, evaluacije.

#### 1. RAD S UČENICIMA

|  |  |  |  |  |  |  |
| --- | --- | --- | --- | --- | --- | --- |
| *PROGRAM* | | | | | | |
| *Naziv programa/aktivnosti*  *Kratak opis, ciljevi* | ***Program:***   1. ***Evaluiran\**** 2. ***Ima stručno mišljenje/preporuku\*\**** 3. ***Ništa od navedenoga*** | ***Razina intervencije***   1. ***Univerzalna*** 2. ***Selektivna*** 3. ***Indicirana*** | ***Razred*** | ***Broj učenika*** | ***Planirani broj susreta*** | ***Voditelj, suradnici*** |
| *1.* TRENING SOCIJALNIH VJEŠTINA  Razumijevanje i usvajanje socijalno prikladnih ponašanja, odgovaranje na različite životne situacije na prikladan i proaktivan način. Učenje i uvježbavanje socijalnih vještina u programu Treninga socijalnih vještina ostvarivat će se radioničkim oblikom rada. Predviđeno je da svaka radionica obrađuje jednu vještinu. Predviđeno trajanje susreta je školski sat, jednom tjedno tijekom 2. polugodišta. | a)Evaluiran\*  Edukacijsko-rehabilitacijski fakultet Sveučilišta u Zagrebu | univerzalna | 4. r.  7.r | 7  20 | 10 radionica + rod. sastanak  5.radionica | soc. pedagoginja škole  soc. pedagoginja škole |
| 2. Program „Osjećaji“  Program „Osjećaji“ set je od 4 radionice namijenjen učenicima razredne nastave, poglavito učenicima koji izvan svojih obiteljskih okvira nisu bili u situaciji učiti i komunicirati o emocijama, odnosno nisu bili obuhvaćeni programom predškolskog odgoja i obrazovanja.  Programom se želi pomoći djeci da prepoznaju, prihvate, imenuju i razlikuju svoje emocije kao i emocije drugih. | c)Ništa od navedenoga | -univerzalna | 1.-4.r | 65 | 4 radionice | soc. pedagoginja škole |
| 3. Program “Znati reći ne!” (ciljevi: smanjiti interes djece za iskušavanje sredstava ovisnosti, informirati i afirmirati prednosti zdravog stila življenja, povećati razumijevanje mlade osobe u procesu donošenja vlastitih odluka u različitim životnim situacijama, informirati učenike na sve štetne posljedice i rizike koje mogu imati na zdravstvenom, psihološkom, socijalnom, ekonomskom i etičkom planu kao posljedica konzumacije sredstava ovisnosti, te poboljšati razinu znanja kod roditelja o štetnosti raznih oblika ovisnosti) | c)Ništa od navedenoga | univerzalna | 5.-8.r | 85 | 7 radionica + roditeljski sastanak | soc. pedagoginja škole, razrednik 6.razreda |
| 4. Program „Svi već šuškaju o tom“  Cilj programa je senzibilizirati i osnažiti učenike i roditelje za razgovor o spolnosti. Poučiti učenike o promjenama koje se u periodu puberteta javljaju, kao i o važnosti odgovornog spolnog ponašanja | c)Ništa od navedenoga | -univerzalna | 5r  8r | 20  21 | 4 radionice+roditeljski sastanak | soc. pedagoginja škole |
| *5.* Kampanja “ Dvije djevojčice” (Kampanju Dvije djevojčice provodi 13 europskih zemalja kojima je cilj osvijestiti mlade i djecu o problemu trgovanja ljudima te ih upozoriti na potencijalno opasne situacije i kako ih prepoznati. U Republici Hrvatskoj kampanju provodi CESI u suradnji s Ambasadom Ujedinjenog Kraljevstva Velike Britanije i Sjeverne Irske, Ministarstvom unutarnjih polova – Ravnateljstvo policije, Pravobraniteljicom za ravnopravnost spolova i Uredom RH za ljudska prava i prava nacionalnih manjina.) | b)Ima stručno mišljenje/preporuku  Centar za edukaciju, savjetovanje i istraživanje - CESI | univerzalna | 8. | 21 | 2 | soc. pedagoginja škole  i razrednica |
| 6.Razvoj pozitivne slike o sebi  Program prevencije ovisnosti  CILJ: pomoći učenicima da izgrade odnos prema sebi, osvijeste svoje uspjehe, vrijednosti,stavove i ciljeve | b)Ima stručno mišljenje/preporuku Jelena Bićanić i Alma Rovis Brandić, socijalni pedagozi  GRADSKI URED ZA OBRAZOVANJE, KULTURU I ŠPORT | univerzalna | 5. | 20 | 5 radionica | razrednica |
| 7. Aktivnost “Vijeće učenika”  afirmira se u rješavanju tekućih problema učenika, te predlaže mjere za unapređenje odgojno obrazovne djelatnosti škole(projekte…) | c)Ništa od navedenoga | selektivna/  univerzalna | 5.-8.r | 12 | 1 susret mjesečno | učenici soc. pedagoginja škole |
| *8.* „Zdrav za pet“ ( Nacionalni program prevencije ovisnosti i zaštite okoliša); program se sastoji od više komponenti:  a) predavanje Štetne posljedice i kaznenopravni aspekti zlouporabe alkohola;  b) predavanje Bolest ovisnosti rizici i zdravstveni aspekti zlouporabe alkohola;  c) radionice o zaštiti okoliša | b)Ima stručno mišljenje/preporuku-MUP | -univerzalna | 8.r | 21 | 3 predavanja | PU bjelovarsko-bilogorska, BBŽ, soc. pedagoginja škole |
| *9.* Poštujte naše znakove ( edukacija o pravilnom sudjelovanju u prometu) | b)Ima stručno mišljenje/preporuku  -MUP | -univerzalna | 1. r. | 13 | 1 susret | PP Daruvar |
| *10.* Mir i dobro ( edukacija na temu zlouporabe pirotehničkih sredstava i oružja) | b)Ima stručno mišljenje/preporuku  -MUP | -univerzalna | 5. r., 8. r. | 25  29 | PP Daruvar | 1 susret |
| *11.* „Festival multikulturalnosti“ Istražiti multikulturalnost kroz kultnu filmsku umjetnost i specifičnosti kultura koje žive na istom području. Razviti svijest o važnosti očuvanja kulturno-povijesne baštine pojedinih kultura te stečenim znanjima poticati oblikovanje stavova o potrebi očuvanja različitosti i njezine vrijednosti za zajednicu u kojoj žive. | b)Ima stručno mišljenje/preporuku | -selektivna | 5.r-8.r | učenici manjinskih jezika |  | 70 sati |

#### 2.RAD S RODITELJIMA\*

|  |  |  |  |  |  |
| --- | --- | --- | --- | --- | --- |
| *Oblik rada aktivnosti*   1. Individualno savjetovanje 2. Grupno savjetovanje 3. Roditeljski sastanak 4. Vijeće roditelja | *Razina intervencije*   1. Univerzalna 2. Selektivna 3. Indicirana | *Sudionici* | *Tema/Naziv radionice/*  *predavanja* | *Planirani broj susreta* | *Voditelj/*  *suradnici* |
| a)Individualno savjetovanje | Indicirana | roditelji učenika temeljem prof. procjene | - | po potrebi | Razrednici, soc. ped. ravnatelj |
| c)Roditeljski sastanak | Univerzalna | roditelji predškolaca | “Polazak u školu” | 1 | soc. pedagoginja |
| c)Roditeljski sastanak | Univerzalna | roditelji učenika 1. r. | Program “Škola bez bola” | 3 | soc. pedagoginja I učiteljice 1. razreda |
| c)Roditeljski sastanak | Univerzalna | roditelji učenika 1.-4 r.  PŠ Blagorodovac | „Koliko poznajem svoje dijete“ | 1 | razrednica |
| c)Roditeljski sastanak | Univerzalna | roditelji učenika 1.-4. r.MŠ I PŠ Sokolovac | „Stilovi roditeljstva“ | 1 | razrednici |
| c)Roditeljski sastanak | Univerzalna | roditelji učenika 1.-4 r.  PŠ Uljanik | „Kako pomoći djetetu u učenju“  „Utjecaj tv-a na djecu“ | 1  1 | razrednice |
| c)Roditeljski sastanak | Univerzalna | roditelji učenika 1.-4 r.  PŠ Trojeglava | „Kako pomoći djetetu u učenju“ „Poučavanje disciplini“  „Komunikacija u obitelji“ | 1  1  1 | razrednica |
| c)Roditeljski sastanak | Univerzalna | roditelji učenika 5 r. | „Kako s djecom razgovarati o škakljivim temama“ | 1 | soc. pedagoginja |
| c)Roditeljski sastanak | Univerzalna | roditelji učenika 6 r. | “Važnost obiteljskog odgoja na rizik uzimanja sredstava ovisnosti” | 1 | soc. pedagoginja  i djelatnici PP Daruvar |
| c)Roditeljski sastanak | Univerzalna | roditelji učenika 7 r. | “Kada teenageri polude” | 1 | razrednica |
| c)Roditeljski sastanak | Univerzalna | roditelji učenika 8 r. | “Kamo nakon osnovne” | 1 | soc. pedagoginja i CIOSK |
| c)Vijeće roditelja | Univerzalna | roditelji članovi V.R. | „Upoznavanje sa GPP, Kurikulumom i ŠPP-om“ i „ Izvješće GPP, Kuriluluma i ŠPP-a“ | 2 | soc. pedagoginja |

#### \*Prema Pravilniku o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, članku 23, stavku 5 obvezno je jednom godišnje na roditeljskom sastanku provesti neku preventivnu aktivnost (npr. predavanje, radionicu).

***3. RAD S UČITELJIMA\****

|  |  |  |  |  |  |
| --- | --- | --- | --- | --- | --- |
| *Oblik rada aktivnosti*   1. Individualno savjetovanje o postupanju prema učenicima 2. Grupno savjetovanje s ciljem prevencije problema u ponašanju 3. Razredna vijeća 4. Učiteljska vijeća | *Razina intervencije*   1. Univerzalna 2. Selektivna 3. Indicirana | *Sudionici* | *Tema/Naziv radionice/*  *predavanja* | *Planirani broj susreta* | *Voditelj/*  *suradnici* |
| 1. Individualno savjetovanje o postupanju prema učenicima | Indicirana | učitelji temeljem prof. procjene | - | po potrebi | soc. pedagoginja i ravnatelj |
| 2. Razredna vijeća | univerzalna | članovi r.v. | „Planiranje preventivnih aktivnosti“  „Učenici s POOP“ | 1  po potrebi | soc. pedagog |
| 3. Učiteljska vijeća | univerzalna | svi učitelji | “Teškoće čitanja i pisanja” | 1 | logopedinja MST |
| 4. Učiteljska vijeća | univerzalna | svi učitelji | “Problemi u ponašanju” | 1 | logopedinja MST |

*\*Prema Pravilniku o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, članku 23, stavku 6 školska ustanova je obvezna u sklopu stručnog usavršavanja odgojno-obrazovnih radnika najmanje jedanput godišnje planirati i ostvariti teme vezane uz prevenciju nasilja i zaštite prava učenika.*